text: SønderjyskE henter FC Fredericias anfører
  12 januar 2015 kl. 10.14
  SønderjyskE henter FC Fredericias anfører Marc Pedersen, der efter sommerferien skifter 1. division ud med superliga.
  Den 25-årige forsvarsspiller indledte fodboldkarrieren i Vejle Boldklub, hvor det blev til en række kampe i Superligaen. Marc Pedersen har også spillet i den svenske ligaklub Djurgården IF, og skiftede efter en længerevarende knæskade til FC Fredericia i 2013.
  - Vi har fulgt Marc Pedersen i en periode, og vi har været imponerede af det, vi har set. Han har leveret på et meget højt niveau i denne sæson, og besidder de dyder, vi godt kan lide i SønderjyskE. Han giver sig fuldt ud for holdet, og bruger gerne sin veludviklede fysik i nærkampe og dueller, siger SønderjyskEs sportschef Hans Jørgen Haysen.
  